<classify> Juma Mwambusi sasa ni rasmi inaweza kusemwa kwamba amerejea nyumbani kunako klabu ya Mbeya City, ambapo amesaini mkataba wa mwaka mmoja tayari kabisa kuinoa timu hiyo msimu ujao. Mwambusi ambaye ana histori kubwa sana na klabu ya Mbeya City kutokana na kuipandisha daraja timu hiyo na pia alifanikiwa kuitengeneza timu hiyo kuwa imara kiasi cha kushika nafasi ya tatu katika msimu wake wa kwanza baada ya kupanda daraja 201314. Baada ya Mbeya City kufanya maajabu hayo akatimka kikosini humo msimu wa 201516 na kujiunga na klabu ya Yanga na kuwa msaidizi wa Kocha Hans Van der Pluijm. Katika msimu ulioisha wa 201819 Mwambusi alikuwa kocha msaidizi wa Azam FC chini ya Mholanzi Hans van Der Pluijm ambao walitimuliwa kufuatia matokeo mabaya ambayo timu hiyo ilikuwa ikiyapata. Mwambusi alisema: Nimesaini mkataba wa mwaka mmoja wa kuitumikia Mbeya City kwa ajili ya msimu ujao wa ligi kuu baada ya kufikia makubaliano na uongozi, hivyo nimeamua kurudi kuifundisha timu yangu ya awali. Nitahakikisha timu inafanya vyema msimu ujao kama ilivyokuwa huko nyuma.  <topic>: MICHEZO 